**-สำเนา-**

**รายชื่อผู้เข้าร่วมประชุมสภาฯ สมัยวิสามัญที่ 2 ครั้งที่ 1 ประจำปี ๒๕62**

**วันอาคารที่ 29 ตุลาคม 2562**

**ณ ห้องประชุมสภาองค์การบริหารส่วนตำบลโนนเมือง**

**ผู้มาประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายประธานยศ ประสมพืช | ปธ.สภาฯ | ประธานยศ ประสมพืช |  |
| 2 | นายสุกรี แสงค้อม | รอง ปธ.สภาฯ | สุกรี แสงค้อม |  |
| 3 | นายเสถียร แสนศรี | ส.อบต.ม. 15 | เสถียร แสนศรี |  |
| 4 | นายชาติ สรเสส | ส.อบต.ม. 14 | ชาติ สรเสส |  |
| 5 | นายหนูแดง ลุนพุฒ | ส.อบต.ม.14 | หนูแดง ลุนพุฒ |  |
| 6 | น.ส.อุบล แสนจันทร์ | ส.อบต.ม.13 | อุบล แสนจันทร์ |  |
| 7 | นายสำราญ สาปิตตา | ส.อบต.ม.12 | สำราญ สาปิตตา |  |
| 8 | นางวีระ ทุมรักษ์ | ส.อบต.ม. 12 | วีระ ทุมรักษ์ |  |
| 9 | นายสถิต สาวิกัลย์ | ส.อบต.ม. 11 | สถิต สาวิกัลย์ |  |
| 10 | นางวงเดือน ศรีพันลม | ส.อบต.ม. 11 | วงเดือน ศรีพันลม |  |
| 11 | นางหนูเล็ก ชัยสงค์ | ส.อบต.ม.10 | หนูเล็ก ชัยสงค์ |  |
| 12 | นางปัญจา มารมณ์ | ส.อบต.ม.9 | ปัญจา มารมณ์ |  |
| 13 | นายจันทิมา พันเดช | ส.อบต.ม.9 | จันทิมา พันเดช |  |
| 14 | นายดอน สุธรรมลิตร | ส.อบต.ม. 10 | ดอน สุธรรมลิตร |  |
| 15 | นายนาวิน สรวลเส | ส.อบต.ม. 8 | นาวิน สรวลเส |  |
| 16 | นางวันเพ็ญ นามมูลน้อย | ส.อบต.ม. 15 | วันเพ็ญ นามมูลน้อย |  |
| 17 | น.ส.วรรณเพ็ล เวียนเป๊ะ | ส.อบต.ม. 5 | วรรณเพ็ล เวียนเป๊ะ |  |
| 18 | นางสำราญ มาริชิน | ส.อบต.ม. 13 | สำราญ มาริชิน |  |
| 19 | นายวิเชียร ศรีบุญ | ส.อบต.ม. 8 | วิเชียร ศรีบุญ |  |
| 20 | นายเฉลิมพล กลางวิชัย | ส.อบต.ม. 7 | เฉลิมพล กลางวิชัย |  |
| 21 | นายวุฒิชัย พระเวียงคำ | ส.อบต.ม.6 | วุฒิชัย พระเวียงคำ |  |
| 22 | นายประเวศ คงทวี | ส.อบต.ม. 6 | ประเวศ คงทวี |  |
| 23 | นายคำรณ เย็นรักษา | ส.อบต.ม. 5 | คำรณ เย็นรักษา |  |
| 24 | นายหมาน โคตรโสภา | ส.อบต.ม.4 | หมาน โคตรโสภา |  |
| 25 | นายทรงยศ มุขอาษา | ส.อบต.ม. 3 | ทรงยศ มุขอาษา |  |
| 26 | นายประเสริฐ ทองบุญมา | ส.อบต.ม.2 | ประเสริฐ ทองบุญมา |  |
| 27 | นายสมหวัง อ้วนทา | ส.อบต.ม. 1 | สมหวัง อ้วนทา |  |

**ผู้ไม่มาประชุม**

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | หมายเหตุ |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายรุ่งเรือง ธนปราชญ์เปรื่อง | ปลัด อบต. | รุ่งเรือง ธนปราชญ์เปรื่อง |  |
| 2 | ว่าที่ ร.ต.สุทัศน์ ทานุมา | รองปลัด อบต. | สุทัศน์ ทานุมา |  |
| 3 | นางสุริยา อำพะวา | หัวหน้าสำนักปลัด | สุริยา อำพะวา |  |
| 4 | นายอาคมสัน กันสีชา | ผอ.กองการศึกษา | อาคมสัน กันสีชา |  |
| 5 | นายสนั่น อศูรย์ | รองนายก อบต. | สนั่น อศูรย์ |  |
| 6 | นายพิชิต เวียงอินทร์ | นายช่างโยธา | พิชิต เวียงอินทร์ |  |
| 7 | นายประสิทธิ์ ศรีโนนยาง | จพง.สาธารณสุข | ประสิทธิ์ ศรีโนนยาง |  |
| 8 | นางสาวกิตติยา ปัญญา | นิติกร | กิตติยา ปัญญา |  |
| 9 | นายธนกฤต กองจันทร์ดี | เลขาฯนายก อบต. | ธนกฤต กองจันทร์ดี |  |
| 10 | นายอุดร ยอดตา | รองนายก อบต. | อุดร ยอดตา |  |
| 11 | นางนิรัตน์ เลบ้านแท่น | นักทรัพยากรบุคคล | นิรัตน์ เลบ้านแท่น |  |
| 12 | นายจักรพงษ์ ศรีเศษพิมพ์ | ผช.นักวิชาการเกษตร | จักรพงษ์ ศรีเศษพิมพ์ |  |
| 13 | น.ส.ณัฐปภาดา อาสาสะนา | ผช.นักวิเคราะห์ฯ | ณัฐปภาดา อาสาสะนา |  |
| 14 | น.ส.ธนันพัชร์ ธนรัตน์ธัญญ์ | ผช.จพง.ธุรการ | ธนันพัชร์ ธนรัตน์ธัญญ์ |  |
| 15 | นายสุรวิทย์ เทียนคำ | นักวิเคราะห์ฯ | สุรวิทย์ เทียนคำ |  |
| 16 | นางสาวพิกุล เนาว์แสง | ผอ.กองการศึกษาฯ | พิกุล เนาว์แสง |  |
| 17 | นางพุทธชาด ทองบุญมา | ผช.จพง.ธุรการ | พุทธชาด ทองบุญมา |  |
| 18 | นงลักษณ์ สิงห์บัวขาว | ผช.พัฒนาชุมชน | นงลักษณ์ สิงห์บัวขาว |  |
| 19 | นางลัดดา โคตรเพชร | ผช.จพง.พัสดุ | ลัดดา โคตรเพชร |  |
| 20 | น.ส.สุนิสา ภูเมฆ | จพง.การเงินและบัญชี | สุนิสา ภูเมฆ |  |
| 21 | นายยุทธวี คำทะริ | นายช่างโยธาฯ | ยุทธวี คำทะริ |  |
| 22 | นางนงลักษณ์ วงศ์สุข | นักวิชาการศึกษา | นงลักษณ์ วงศ์สุข |  |
| 23 | นายทรัพย์ทวี ศรีมุงคุณ | นายก อบต. | ทรัพย์ทวี ศรีมุงคุณ |  |

**-สำเนา-**

**บันทึกรายงานการประชุมสภาองค์การบริหารส่วนตำบลโนนเมือง**

**สมัยวิสามัญ สมัยที่ 2 ครั้งที่ 1 ประจำปี 2562**

**วันอังคารที่ 29 เดือนตุลาคม พ.ศ.2562**

**ณ ห้องประชุมสภาองค์การบริหารส่วนตำบลโนนเมือง**

เริ่มประชุม เวลา 09.30 น.

เมื่อสมาชิกสภา อบต.โนนเมือง และผู้บริหาร ผู้เข้าร่วมประชุมเข้าที่ประชุม นายชาติชาย ฤาคำหาร ปลัดอำเภอ รักษาราชการแทนนายอำเภอนากลาง ทำหน้าที่ประธานในที่ประชุมนำบูชาพระรัตนตรัย ณ แท่นบูชาพระรัตนตรัย และได้กล่าวเปิดประชุมสภา อบต. ตามลำดับต่อไป

ระเบียบวาระที่ 1 เรื่องประธานแจ้งให้ที่ประชุมทราบ

นายชาติชาย ฤาคำหาร กระผมได้เข้ามาร่วมประชุมสภา อบต.โนนเมือง ในวันนี้ โดยมาทำหน้าที่เป็นปลัดอำเภอ รักษาราชการแทน ประธาน และเรียกประชุมสภา อบต.โนนเมือง ตามหนังสืออำเภอนากลางนายอำเภอนากลาง ที่ นภ 0023.7/5658 ลงวันที่ 25 ตุลาคม 2562 เรื่อง การเรียกประชุม สภาสมัยวิสามัญสมัยที่ 2 ครั้งที่ 1 ประจำปี 2562 ซึ่งอำเภอนากลางได้แจ้ง ผลพิจารณาแล้ว เห็นว่าประธานสภา อบต.โนนเมือง ไม่ดำเนินการเรียก ประชุมตามประกาศอำเภอนากลาง ลงวันที่ 10 ตุลาคม 2562 ให้เป็นไปตาม กฎหมาย จักส่งผลกระทบต่อประโยชน์ในการบริหารงานเพื่อแก้ไขปัญหา ความเดือดร้อนของประชาชนให้ทันท่วงที

ดังนั้น ในฐานะรักษาราชการแทนนายอำเภอนากลาง จึงให้เรียก ประชุมสภา อบต.โนนเมือง สมัยวิสามัญที่ 2 ครั้งที่ 1 ประจำปี 2562 อาศัย อำนาจตามความในระเบียบและกฎหมายดังนี้

ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 20 นอกจากการประชุมสภาท้องถิ่นครั้งแรกตามข้อ 6 แล้ว การประชุมสภาท้องถิ่นมี 2 ประเภทคือ

1) การประชุมสามัญ

2) การประชุมวิสามัญ

ข้อ 22 การเรียกประชุมสภาตามข้อ 20 ให้ประธานสภาท้องถิ่นแจ้งเป็น หนังสือ ให้สมาชิกสภาท้องถิ่นทราบล่วงหน้า พร้อมทั้งปิดประกาศไว้ในที่ เปิดเผย ณ สำนักงานองค์กรปกครองส่วนท้องถิ่น ก่อนกำหนดวันเปิดสมัย ประชุมไม่น้อยกว่า 3 วัน เว้นแต่เป็นการประชุมอันรีบด่วน จะแจ้งกำหนดเปิด สมัยประชุมและปิดประชุมน้อยกว่านั้นก็ได้ แต่ไม่ให้น้อยกว่า 24 ชั่วโมง ก่อน กำหนดเวลาเปิดสมัยประชุมโดยให้ระบุเหตุอันรีบในหนังสือนั้นด้วย พระราชบัญญัติสภาตำบลและองค์การบริหารส่วนตําบล พ.ศ. 2537 แก้ไข เพิ่มเติมถึงปัจจุบัน มาตรา 54 ให้ประธานสภาองค์การบริหารส่วนตำบล เป็น ผู้เรียกประชุมสภาองค์การบริหารส่วนตำบล ตามสมัยประชุม และเป็นผู้เปิด หรือปิดประชุมในกรณีที่ยังไม่มีประธานสภาองค์การบริหารส่วนตำบล หรือ ประธานสภาองค์การบริหารส่วนตำบลไม่เรียกประชุม ตามกฎหมาย ให้ นายอำเภอเป็นผู้เรียกประชุมและเป็นผู้เปิดหรือปิดประชุม

มาตรา 90 ให้นายอำเภอมีอำนาจกำกับดูแลการปฏิบัติหน้าที่ของ องค์การบริหารส่วนตำบลให้เป็นไปตามกฎหมายและระเบียบข้อบังคับของทาง ราชการในการปฏิบัติการตามอำนาจหน้าที่ของนายอำเภอตามวรรคหนึ่ง ให้นายอำเภอมีอำนาจเรียกสมาชิกสภา อบต. นายก อบต. รองนายก อบต. เลขานุการนายก อบต. พนักงานส่วนตำบลและลูกจ้างของ อบต. มาชี้แจงหรือ สอบสวน ตลอดจนเรียกรายงานและเอกสารใดๆ จากองค์การบริหารส่วน ตำบล มาตรวจสอบก็ได้ เมื่อนายอำเภอเห็นว่า นายก อบต.ผู้ใดปฏิบัติการ ในทางที่อาจเป็นการเสียหายแก่องค์การบริหารส่วนตำบลหรือเสียหายแก่ ราชการและนายอำเภอได้ชี้แจงแนะนำตักเตือนแล้ว ไม่ปฏิบัติตามในกรณี ฉุกเฉินหรือจำเป็นเร่งด่วนที่จะรอช้าไม่ได้ ให้นายอำเภอมีอำนาจออกคำสั่ง ระงับการปฏิบัติราชการของนายก อบต. ไว้ตามที่เห็นสมควรได้ แล้วให้รีบ รายงานผู้ว่าราชการจังหวัดทราบ ภายในสิบห้าวัน เพื่อให้ผู้ว่าราชการจังหวัด วินิจฉัยสั่งการตามที่เห็นสมควรโดยเร็ว

การกระทำของนายก อบต.ที่ฝ่าฝืนคำสั่งของนายอำเภอหรือผู้ว่า ราชการจังหวัดแล้วแต่กรณีตามวรรคสาม ไม่มีผลผูกพัน องค์การบริหารส่วน ตำบล

สำหรับเรื่องกรณีดังกล่าวนี้ครับ ผมได้รับหนังสือแจ้งรายงานจาก อบต.โนนเมือง ส่งมาให้พิจารณา ซึ่งประธานสภา อบต.ไม่เรียกประชุมสภา อบต.เพื่อพิจารณาแล้ว การบริหารงานราชการจะมีผลกระทบกับประชาชน และการช่วยเหลือด้านการขอจ่ายเงินช่วยเหลือประชาชนในพื้นที่ อ้างตาม กฎหมายข้างต้น

ในห้วงอำเภอประกาศให้มีการประชุมซึ่งกำหนดไว้ 15 วันและ ระยะเวลาดังกล่าว ต้องประชุมให้เป็นไปตามระเบียบกฎหมายของการประชุม คือต้องแจ้งไม่น้อยกว่า 3 วันหรือเหตุจำเป็นเร่งด่วนภายใน 24 ชั่วโมงเป็น อย่างน้อย และในเวลานี้ กระชั้นชิดการกำหนดประชุม เกรงว่าจะเสียหายต่อ งานราชการครับ นายอำเภอจึงอาศัยอำนาจดังกล่าว ในการกำกับดูแลครับ เรียกประชุมในวันนี้

กระผมขอฝากแนะนำหลักการทำงาน เราจะต้องมีหลักการตามหน้าที่ บทบาทตามที่กฎหมายกำหนด ระบุไว้ให้ทำงานและรับผิดชอบ ถ้าไม่อาศัย ระเบียบและกติกาตามกำหนดอาจเกิดความเสียหายต่อภาพรวม ซึ่งทุกท่านใน ที่นี้ก็เข้ามาโดยระเบียบกฎหมาย ตามหน้าที่เพื่อมาบริหารงาน ต่างฝ่ายมี บทบาท กรณีฝ่ายสภา อบต. ฝ่ายบริหาร ฝ่ายพนักงานข้าราชการ ต่างมี บทบาทและหน้าที่ของแต่ละบุคคลไป อาศัยตามระเบียบกฎหมายที่เขากำหนด ไว้ โดยทำตามหน้าที่ของตน ไม่ก้าวก่ายกัน ไม่เกิดผลกระทบโดยรวม ถ้าทุก คนทำหน้าที่ของตนให้สมบูรณ์แล้ว ตามกฎหมายแล้ว การทำงานก็จะเกิดมี ประสิทธิภาพ พี่น้องประชาชน ระบบราชการก็จะได้ประโยชน์ ควรจะยึดเป็น หลักในการทำงาน ขอฝากทุกท่านครับ เราจะทำอะไรก็ตามต้องคำนึงยึดถือ เอากฎหมายเป็นหลักครับ หากจะทำงานให้สำเร็จในหน้าที่ควรอาศัยช่อง แนวทาง ตามระเบียบกฎหมายที่กำหนดไว้โดยไม่มีอคติความคิดจากส่วนตัวจะ ทำให้ทำงานมีประสิทธิภาพมากยิ่งขึ้น มาจากหลักการแห่งกฎหมายและ ระเบียบที่เราจะอาศัยปฏิบัติงาน นั้นคือตามหน้าที่และความรับผิดชอบ สำหรับในโอกาสต่อไป เมื่อผมเปิดประชุมสภา อบต.โนนเมือง เรียบร้อยแล้วตามที่กฎหมายกำหนดไว้ ต่อไปผมจะขอมติที่ประชุมในการเลือก ประธานสภา เพื่อมาทำหน้าที่เป็นประธานในที่ประชุมต่อจากผม และทำหน้าที่ ต่อไป ตามระเบียบวาระการประชุมที่กำหนดไว้ ขอเชิญครับ

ที่ประชุมสภาฯ สภา อบต.โนนเมือง มีมติให้ประธานสภา อบต.โนนเมือง คือนายประธานยศ ประสมพืช เข้าทำหน้าที่ในสภาต่อไป

มติที่ประชุม เห็นชอบ เป็นเอกฉันท์

สภา อบต.หยุดพัก 10 นาที เพื่อส่งปลัดอำเภอ รักษาราชการแทน นายอำเภอนากลาง

ระเบียบวาระที่ 2 เรื่องรับรองรายงานการประชุมครั้งที่แล้ว

นายประธานยศ ประสมพืช ขอมติรับรองรายงานการประชุมสมัยสามัญสมัยที่ 3 ครั้งที่ 2 ประจำปี ประธานสภาฯ 2562

ที่ประชุมสภาฯ รับรองรายงานการประชุมครั้งที่ผ่านมา เอกฉันท์

ระเบียบวาระที่ 3 เรื่องเสนอเพื่อพิจารณา ญัตติขอจ่ายขาดเงินสะสมประจำปีงบประมาณ 2563

นายทรัพย์ทวี ศรีมุงคุณ เรียนท่านประธานสภาฯ และสมาชิก อบต.ทุกท่าน ในวันนี้เป็นการประชุมสภาฯ นายก อบต. สมัยวิสามัญสมัยที่ 2 ครั้งที่ 1 ประจำปี 2562 ครับ ก่อนอื่นผมขอนำเรียนที่ ประชุมได้รับทราบ ด้วยเหตุที่จำเป็นจะต้องรายงานพร้อมรายละเอียดเสนอไป อำเภอนากลาง ให้ท่านปลัดอำเภอ รักษาราชการแทนนายอำเภอนากลาง เป็น เหตุให้ท่านเข้ามาเรียกประชุมและเปิดการประชุมในคราวนี้ เพราะในวันที่ 24- 25 ตุลาคม 2562 ฝ่ายเจ้าหน้าที่และกิจการสภา ได้จัดทำและเตรียมการ ประชุมเพื่อกำหนดให้มีการประชุมตามประกาศ ปรากฏว่า ประธานสภาฯ ยืนยันจะไม่เซ็นหนังสือเพื่อเรียกประชุมให้ ซึ่งฝ่ายบริหารจะมีข้อระเบียบทาง ราชการประชุมหลายเรื่องด้วยกัน และพูดคุยแล้วกับประธานสภาฯ ซึ่ง ประธานสภาฯ กำหนดโครงการนอกเหนือที่ฝ่ายบริหารได้พิจารณาแล้ว ต้องการยกเลิกโครงการที่อยู่ในแนวนโยบาย ที่ผู้บริหารกำหนดในการประชุม แล้ว เอาโครงการอื่นที่จะต้องกำหนดออกแบบมีเวลาทำเข้ามา เพราะการจะ แก้ไขเปลี่ยนแปลงโครงการ จะต้องอยู่ในการพิจารณาในที่ประชุมสภาฯ ดังนั้น จำเป็นที่จะต้องให้ประธานสภาฯ ได้ลงนามเรียกประชุมตามกฎหมายต่อไป แต่ ท่านประธานสภาฯ ก็ไม่เซ็นลงนามด้วยเหตุผลว่า จะเรียกประชุมเวลาใดก็ได้ เอาเป็นปีหน้าก็แล้วกันจะเรียกประชุมกัน ซึ่งได้พูดคุยกันในวันนั้นก็มี ส.อบต. ท่านพ่อชาติ สรเสส เข้ามาด้วยกัน แต่ไม่เข้ามาคุย จึงเกิดการไม่เข้าใจกัน เจ้าหน้าที่ฝ่ายกิจการสภา จึงต้องทำตามระเบียบและขั้นตอนที่กฎหมายกำหนด ไว้ คือประธานสภาฯ ไม่ยอมลงนามเรียกประชุมสภาฯ จะทำอย่างไรต่อไป จึง จำเป็นจะต้องทำรายงานไปยังในอำเภอนากลาง ได้ดำเนินการตามระเบียบของ กฎหมายดังกล่าว เพื่อรักษาผลประโยชน์การบริหารราชการและประชาชนเป็น หลัก นายอำเภอจึงได้ทำการเรียกประชุมสภาฯ และในช่วงนี้มีเหตุจำเป็น เร่งด่วน และนโยบายของรัฐที่จะช่วยเหลือประชาชนด้านแหล่งน้ำ จึงขอประชุม สภาฯ จ่ายขาดเงินสะสมประกอบกับ ท่านรองนายกรัฐมนตรี ท่านวิษณุ เครืองาม ได้มอบหมายให้ผู้ตรวจราชการจากสำนักนายกรัฐมนตรี ลงพื้นที่ อบต.โนนเมือง ในหมู่ที่ 11 บ้านโนนม่วงใต้ ให้ อบต. ช่วยเหลือระบบประปา บาดาล จึงได้เสนอเข้ามาที่ประชุมสภาฯ อบต.พิจารณาด้วย พื้นที่ดังกล่าว มีปัญหาด้านแหล่งน้ำเพื่ออุปโภค บริโภค ขาดแคลน จำเป็นจะต้องได้รับการ ช่วยเหลือ ดังนั้นผู้บริหารจึงได้เพิ่มโครงการนี้เข้ามาพิจารณาด้วย บรรเทา ปัญหาด้านแหล่งน้ำในวันที่ผู้ตรวจราชการมาลงทุนที่ สอบถามว่า อบต.ได้ ช่วยเหลืออย่างไร มีเงินพอจ่ายขาดสะสมมาช่วยอย่างไร ซึ่งผมเห็นว่า ควรจะ ได้ช่วยเหลือประชาชนในพื้นที่โซนม่วง จึงเสนอเข้ามาสภา อบต. ประกอบกับมี หนังสือกระทรวงมหาดไทย ได้ซักซ้อมแนวทางมาที่ อปท.หนังสือด่วนที่สุด ที่ มท 0808.2/ว 5164 เรื่อง ยกเว้นการใช้จ่ายเงินสะสมขององค์กร ปกครองส่วนท้องถิ่น ลงวันที่ 29 สิงหาคม 2562 เร่งการดำเนินงานจ่ายขาด เงินสะสมให้ทันภายใน 31 ตุลาคม 2562 เพื่อบรรเทาปัญหา ความเดือดร้อน ของประชาชน จึงต้องเสนอรายละเอียดเพื่อพิจารณาการจ่ายขาดเงินสะสม รายละเอียดจะได้นำเสนอในระเบียบวาระต่อไป

1. โครงการปรับปรุงขยายไหล่ทางภายในหมู่บ้าน หมู่ที่ 1 จำนวน 300,000 บาท

2. โครงการซ่อมแซมถนนเพื่อการเกษตรโดยการลงหินคลุก พร้อมเกรด ปรับแต่ง สายโนนเปรมชัย-โนนงาม หมู่ที่ 2 จำนวน 300,000 บาท

3. โครงการก่อสร้างถนนลาดยางทับคอนกรีต แบบผิวทาง AC ขนาดกว้าง 4 เมตร ยาว 219 เมตร ความหนาเฉลี่ย 0.05 เมตร หมู่ที่ 3 จำนวน 300,000 บาท

4. โครงการวางท่อประปาภายในหมู่บ้าน โดยใช้ท่อประปา Pvc. 2 นิ้ว หมู่ที่ 3 จำนวน 100,000 บาท

5. โครงการซ่อมแซมถนนลูกรัง โดยการลงหินคลุก โนนไหม - สิบเก้าโป่ง หมู่ที่ 3 จำนวน 100,000 บาท

6. โครงการปรับปรุงถนนเพื่อการเกษตร โดยการลงหินคลุกพร้อมเกรด ปรับแต่ง หมู่ที่ 4 จำนวน 180,000 บาท

7. โครงการปรับปรุงไหล่ทางร่องระบายน้ำภายในหมู่บ้าน หมู่ที่ 4 จำนวน 120,000 บาท

8. โครงการก่อสร้างถนนลาดยางทับคอนกรีต แบบผิวทาง AC. ขนาดกว้าง 5 เมตร ยาว 500 เมตร ความหนาเฉลี่ย 0.05 เมตร หมู่ที่ 5 จำนวน 842,000 บาท

9. โครงการวางท่อระบายน้ำพร้อมบ่อพัก และเททับด้วยคอนกรีต หมู่ที่ 5 จำนวน 60,000 บาท

10. โครงการวางท่อระบายน้ำพร้อมบ่อพัก และเททับด้วยคอนกรีต หมู่ที่ 6 จำนวน 300,000 บาท

11. โครงการซ่อมบำรุงถนนเพื่อการเกษตร โดยการลงหินคลุก พร้อมเกรด ปรับแต่ง สายต้างคำ – ตะเคียนทอง หมู่ที่ 6 จำนวน 100,000 บาท

12. โครงการก่อสร้างถนนลาดยางทับคอนกรีต แบบผิวทาง AC. ขนาดกว้าง 4 เมตร ยาว 219 เมตร ความหนาเฉลี่ย 0.05 เมตร หมู่ที่ 7 จำนวน 300,000 บาท

13. โครงการก่อสร้างถนนคอนกรีตเสริมเหล็ก สายข้างวัด ขนาดกว้าง 4 เมตร ยาว 100 เมตร หนา 0.15 เมตร หมู่ที่ 8 จำนวน 200,000 บาท

14. โครงการก่อสร้างถนนคอนกรีตเสริมเหล็ก สายภายในหมู่บ้าน ขนาด กว้าง 4 เมตร ยาว 67 เมตร หนา 0.10 เมตร หมู่ที่ 8 จำนวน 100,000 บาท

15. โครงการซ่อมแซมถนนลาดยาง สายมอเลี้ยว - ภูพระ ช่วงที่เป็นหลุมเป็นบ่อ หมู่ที่ 9 จำนวน 100,000 บาท

16. โครงการซ่อมแซมถนนลูกรัง จำนวน 2 สาย หมู่ที่ 9 จำนวน 100,000 บาท

17. โครงการซ่อมแซมถนนโดยการลงหินคลุกถนนเพื่อการเกษตร จำนวน 2 สาย ( สายโนนเปรมชัย - โนนงาม และสายโนนม่วง - ห้วยโจด ) หมู่ที่ 10 จำนวน 400,000 บาท

18. โครงการวางท่อประปาภายในหมู่บ้าน โดยใช้ท่อประปา Pvc. 3 นิ้ว หมู่ที่ 11 จำนวน 300,000 บาท

19. โครงการซ่อมแซมถนนลาดยาง สายสี่แยกโนนม่วง – หน้าโรงเรียนบ้าน โนนม่วง หมู่ที่ 11 จำนวน 300,000 บาท

20. โครงการก่อสร้างถนนลาดยางทับคอนกรีต ( สายที่ 1) แบบผิวทาง AC ขนาดกว้าง 4 เมตร ยาว 110 เมตร ความหนาเฉลี่ย 0.05 เมตร หมู่ที่ 12 จำนวน 151,000 บาท

21. โครงการวางท่อระบายน้ำพร้อมบ่อพัก และเททับด้วยคอนกรีต หมู่ที่ 12 จำนวน 149,000 บาท

22. โครงการปรับปรุงร่องระบายน้ำภายในหมู่บ้าน หมู่ที่ 13 จำนวน 300,000 บาท

23. โครงการก่อสร้างถนนคอนกรีตเสริมเหล็กภายในหมู่บ้าน ขนาดกว้าง 4 เมตร ยาว 132 เมตร หนา 0.10 เมตร หมู่ที่ 14 จำนวน 200,000 บาท

24. โครงการซ่อมแซมถนนโดยการลงหินคลุกถนนการเกษตรและในหมู่บ้าน หมู่ที่ 14 จำนวน 100,000 บาท

25. โครงการก่อสร้างถนนคอนกรีตเสริมเหล็กภายในหมู่บ้าน ขนาดกว้าง 4 เมตร ยาว 126 เมตร หนา 0.15 เมตร หมู่ที่ 15 จำนวน 250,000 บาท

26. โครงการซ่อมแซมถนนเพื่อการเกษตรโดยการลงหินคลุก พร้อมเกรด ปรับแต่ง หมู่ที่ 15 จำนวน 50,000 บาท

27. โครงการก่อสร้างอาคารอเนกประสงค์ ทรงโดมบริเวณด้านหน้าที่ทำการ อบต.โนนเมือง จำนวน 2,000,000 บาท

28. โครงการขุดลอกปรับปรุงอ่างเก็บน้ำลำห้วยมอ จำนวน 500,000 บาท

29. โครงการลงหินคลุกทำเป็นถนนรอบอ่างเก็บน้ำลำห้วยมอด้านทิศตะวันตก จำนวน 500,000 บาท

30. โครงการก่อสร้างรั้วศูนย์พัฒนาเด็กเล็กวัดสามัคคีธรรม บ้านโนนไหม ( หลังใหม่ ) จำนวน 500,000 บาท

31. โครงการก่อสร้างบล็อกคอนเวิร์ส เพื่อทำเป็นถนนเชื่อมรอบบริเวณอ่าง เก็บน้ำลำห้วยมอ จำนวน 500,000 บาท

32. โครงการก่อสร้างสวนสุขภาพพร้อมอุปกรณ์ออกกำลังกาย บริเวณ ด้านหน้าที่ทำการ อบต.โนนเมือง จำนวน 500,000 บาท

33. โครงการติดตั้งเหล็กดัด , มุ้งลวด ประตู หน้าต่าง , ซ่อมแซมรั้ว ศพด. บ้านภูพระ จำนวน 60,000 บาท

34. โครงการขุดเจาะบ่อบาดาลพร้อมก่อสร้างระบบประปาหอถังเหล็ก ขนาด ความจุ 12 ลูกบาศก์เมตร บ้านโนนม่วงใต้ หมู่ที่ 11 จำนวน 500,000 บาท

**รวมงบประมาณทั้งสิ้น 10,862,000 บาท**

ตามที่ได้เสนอในใบรายการบัญชีแนบท้ายนี้ เรามีสถานะการคลังที่จะสามารถ จ่ายขาดเงินสะสมได้จำนวน 15 ล้านบาทโดยมีการกันเงิน งบประมาณไว้ตาม ระเบียบที่กำหนดไว้แล้วเงินทุนสำรองเงินสะสม เงินบริหารราชการในระยะ 3 เดือน การส่งใช้ เงินกองทุนต่างๆ ไว้เรียบร้อยแล้ว ในรายละเอียดต่างๆ เห็น ควรให้ ประธานสภาฯ ได้นำเสนอตามรายละเอียดวาระประชุมต่อไป ขอเชิญครับ

นายประธานยศ ประสมพืช ขอให้สมาชิกทุกท่านได้สอบถามและอภิปราย ขอเชิญครับ

ประธานสภาฯ

นายประเวช คงทวี สอบถามว่า มีหลายโครงการที่มียอดเงินไม่เท่ากัน มีบางโครงการจะจ่ายขาด ส.อบต.ม.6 ไปหลายแสน ขอทราบว่าจะจ่ายขาดเท่าไหร่ กันเงินไว้เท่าไหร่ มียอดเงิน ทั้งหมดเท่าไหร่บ้าง ผมก็เสนอมาตามรายละเอียดในบัญชี ควรจะอยู่ที่แต่ละ หมู่บ้านจะพิจารณาจ่ายขาดให้แต่ละโครงการ

นายทรัพย์ทวี ศรีมุงคุณ ผมไม่ต้องการให้พูดว่าจะมีการใช้เงินแบบจัดสรรกัน กระผมจะใช้เงินสะสมให้นายก อบต. เป็นไปตามนโยบายของรัฐบาล การช่วยเหลือบรรเทาความเดือดร้อนต่างๆ และเรากันเงินสะสมต่างๆ ไว้พอเพียง ดังนั้นตามบัญชีเสนอขอจ่ายขาดเงิน สะสม เป็นไปตามการแก้ไขปัญหาความเดือดร้อนของประชาชนจริงๆ และ เร่งด่วนให้ครอบคลุมทุกหมู่บ้าน ในพื้นที่ของเรา อบต. กันเงินไว้ทั้งสิ้น 35 ล้านบาท เป็นทุนสำรองต่างๆ สามารถจ่ายขาดได้ประมาณ 15 ล้านบาท และ ตามบัญชีที่เสนอขอจ่ายขาด มีจำนวนประมาณ 10 ล้านกว่าบาท ยังอยู่ใน กรอบของงบประมาณตามระเบียบกฎหมาย ดังนั้นแล้ว ผู้บริหารได้คำนึงถึง ผลประโยชน์ภาครัฐเป็นหลัก สามารถช่วยเหลือประชาชนได้ตามความจำเป็น ผู้บริหารได้กันเงินงบบุคลากรไว้ จำนวน 9 ล้านบาท สำรองจ่ายประจำที่ จะต้องจ่ายประมาณ 4 ล้านบาท เงินสะสมคงเหลือคือ 17 ล้านบาท สำรอง กรณีภัยพิบัติสาธารณภัย 10% อยู่ที่ประมาณ 1.7 ล้านบาท สามารถนำมา จ่ายได้ 15 ล้านบาทนี่คือรายงานยอดเงินสะสมที่เราจะบริหารใน อบต. รายละเอียดที่เสนอมาของแต่ละหมู่บ้านนั้น ได้เสมอมาตามความจำเป็นเพื่อ ช่วยเหลือประชาชนในพื้นที่ และอยู่ในระเบียบขั้นตอนต่างๆ ที่กำหนด คือมีการ ประชุมประชาคม มีการเสนอโครงการให้ทางกองช่างได้สำรวจออกแบบ ก่อน จะนำมาทำบัญชีรายละเอียดส่งเข้าที่ประชุมสภาฯ

น.ส.วรรณเพ็ล เวียนเป๊ะ ตามที่ได้รับแจ้งให้ส่งโครงการเข้ามาบ้านละ 3 แสน เพื่อเสนอโครงการให้ ส.อบต.ม.5 ผู้บริหารพิจารณานั้น ทางหมู่บ้านได้รับจัดสรรมากกว่าเดิมที่เสนอมา จึงเสนอ ให้ที่ประชุมพิจารณานำไปจัดสรรให้บ้านอื่นๆ เพราะได้รับงบประมาณมากเกิน ที่เสนอเข้ามา สรุปแล้วจะเป็นปัญหาไหม ที่บางหมู่บ้านได้เกินเพื่อนๆ ควรจะ จัดสรรให้เท่าๆ กันค่ะ แต่ยินดีที่ฝ่ายบริหารจะกรุณาเอางบมาลงที่หมู่บ้าน จำนวนมากกว่าบ้านอื่นๆ โซนที่เดือดร้อนก็เสนอให้เพิ่มการช่วยเหลือค่ะ

นายทรัพย์ทวี ศรีมุงคุณ สำหรับการจ่ายขาดเงินสะสมให้จ่ายตามระเบียบและการพิจารณาถึงความนายก อบต. เดือดร้อน ตามข้อพิจารณาของผู้บริหาร โดยยึดเอาระเบียบและความ เดือดร้อนจากประชาชนเป็นหลัก บางหมู่บ้านอาจจะได้น้อย บางหมู่บ้าน สมควรช่วยเหลือให้มากกว่า จึงให้หลักพิจารณาว่า ความเดือดร้อนเป็น ข้อพิจารณาให้การช่วยเหลือตามบัญชีโครงการ ขึ้นอยู่กับประมาณการในการ จัดทำให้เกิดความเหมาะสม กำหนดไม่ได้ในความเท่ากันของงบประมาณแต่ละ บ้าน ใช้ข้อเท็จจริงและแนวทางกำหนด

นายคำรณ เย็นรักษา กระผมได้รับข้อเสนอให้สำรวจโครงการจากฝ่ายบริหาร ให้จัดทำโครงการขอ ส.อบต.ม.5 จ่ายขาดเงินสะสม ซึ่งได้เข้าสำรวจแล้วที่หมู่บ้านผม มีความจำเป็นและ เดือดร้อนต้องช่วยเหลือประชาชนจึงได้จัดทำโครงการเข้ามาขอจ่ายขาดเงิน สะสม ซึ่งทุกหมู่บ้านก็จะต้องส่งเข้ามาตามความจำเป็นและช่วยเหลือประชาชน ในพื้นที่ของตนเอง ซึ่งจะได้รับการช่วยเหลือจำนวนไม่เท่ากันตามระเบียบของ ประมาณราคา สรุปแล้วโครงการของแต่ละบ้านก็จะเป็นการเสนอมาให้ฝ่าย บริหารได้พิจารณาแล้ว ก็นำมาพิจารณาในสภาต่อไป

นายประเวศ คงทวี ผมขอเสนอให้แบ่งจัดสรรงบประมาณให้บ้านแต่ละที่ได้งบประมาณเท่าๆกัน ส.อบต.ม.6 หรือใกล้เคียงกัน ซึ่งในบัญชีเสนอขอจ่ายขาดมีบางหมู่ได้มากกว่ากัน แสดงถึง ศักยภาพของ ส.อบต. ที่ไม่ได้งบประมาณเท่าเทียมกัน จึงอยากให้พิจารณากัน ในภาพรวม จัดสรรให้ใกล้เคียงกันครับ จะได้พัฒนาพื้นที่ทั้งหมด ดังนั้นเรา น่าจะพิจารณาร่วมกันทั้งหมด แต่ก็แล้วแต่สภาฯพิจารณาให้ครับ

นายประธานยศ ประสมพืช กระผมได้รับทราบการเสนอหลักการและเหตุผล จากฝ่ายบริหารแล้วและประธานสภาฯ ทราบการเสนออภิปรายของท่านสมาชิกมาพอสมควร และทางสภา อบต.โนน เมือง ได้อภิปรายมาพอสมควรแล้ว ในการลงมติ ขอเสนอให้ที่ประชุมมีมติดังนี้ 1) เห็นชอบและอนุมัติการจ่ายขาดเงินสะสมตามบัญชีของหมู่บ้านทั้งหมด 15 หมู่บ้าน จำนวน 26 โครงการ

ที่ประชุมสภาฯ มีมติ เห็นชอบและอนุมัติ จำนวน 24 เสียง / คน งดออกเสียงจำนวน 3 เสียง/ คน (นายนาวิน สรวลเส ส.อบต.ม. 8, นางปัญจา มารมณ์ ส.อบต.ม.9, นางจันทิมา พันธ์เดช ส.อบต.ม.9 )

2) เห็นชอบและอนุมัติการจ่ายขาดเงินสะสมตามบัญชีฝ่ายบริหารทั้งหมด 8 โครงการ

มีมติ เห็นชอบและอนุมัติ จำนวน 27 เสียง/คน งดออกเสียง จำนวน 0 คน รายละเอียดตามบัญชีเอกสารแนบท้าย 1 บัญชีสรุปโครงการจ่ายขาดเงิน สะสมครั้งที่ 1 ประจำปี 2563

ระเบียบวาระที่ 4 เรื่องอื่นๆ

นายประธานยศ ประสมพืช มีท่านใดจะเสนอเรื่องอื่นหรือไม่

ประธานสภาฯ

นายทรัพย์ทวี ศรีมุงคุณ ขอทำความเข้าใจในเรื่องการจ่ายขาดเงินสะสม จัดทำให้อยู่ในกฎระเบียบและนายก อบต. เป็นการแก้ไข ปัญหาเร่งด่วนให้กับพี่น้องประชาชน ซึ่งเราจ่ายให้ครบทุกด้าน ตามหนังสือแจ้งแนวทางมา คือการช่วยเหลือก่อสร้างรั้วศูนย์พัฒนาเด็กเล็ก บ้านโนนไหม เป็นการป้องกันและแก้ไขเร่งด่วนด้านการศึกษา ความปลอดภัย เด็กนักเรียน การปรับปรุงแหล่งน้ำ พัฒนาคุณภาพชีวิต พัฒนาบริเวณรอบๆ ให้เกิดประโยชน์การจัดให้มีลานกีฬาส่งเสริมสุขภาพ การบริการซ่อมแซมศูนย์ พัฒนาเด็กเล็ก การหาแหล่งน้ำใต้ดิน ผิวดินแบบประปา บริการน้ำอุปโภค บริโภค จึงเสนอให้ทราบเพิ่มเติมครับ

นายประเวศ คงทวี สอบถามเงินเหลือจ่ายจากกรมฯที่เหลือ จากงานถนนลาดยาง จะมา ส.อบต.ม.6 ดำเนินงาน ใช้ในถนนภูพระ-โนนสง่า มีเหลือพอหรือไม่

นายทรัพย์ทวี ศรีมุงคุณ เงินอุดหนุนต่างๆ ที่เหลือ ต่างตกไปคืนสู่รัฐบาลไป คงจะเสนอขอในรอบปีนายก อบต. ต่อไป จะหาแนวทางมาดำเนินการพัฒนาปรับปรุงในโอกาสต่อไป ตามความ จำเป็น

นายอาคมสัน กันสีชา งานกีฬาที่ อบต.จัดในวันที่ 5 - 7 พฤศจิกายน 2562 ในกำหนด การ 07.00 น. พร้อมกันบริเวณงาน วันเปิดงานครับ มีกำหนดการตามสูติบัตร จะดำเนินการแจ้งไปยังทุกหมู่บ้านครับ ขณะนี้อยู่ระหว่างการเตรียมสถานที่ และงานรายละเอียดต่างๆ ขอแจ้งให้ที่ประชุมได้รับทราบและไปดำเนินการใน ส่วนที่เกี่ยวข้อง สำหรับเงินค่าอาหารนักกีฬา ให้เจ้าของพื้นที่ได้เตรียมสำรอง ใช้ไปก่อน จะนำเบิกจ่ายถัดมาครับ

นายประธานยศ ประสมพืช เมื่อหมดเรื่องเสนอพิจารณาแล้ว ผมขอปิดการประชุม

ประธานสภาฯ ประธานปิดประชุมเวลา 15:00 น

**คณะกรรมการตรวจสอบรายงานการประชุม**

(ลงชื่อ) ประเวศ คงทวี ประธานกรรมการตรวจรายงานฯ

(นายประเวศ คงทวี)

ส.อบต หมู่ ๖

(ลงชื่อ) วงเดือน ศรีพันลม กรรมการตรวจรายงานฯ

(นางวงเดือน ศรีพันลม)

ส.อบต หมู่๑๑

(ลงชื่อ) ทรงยศ มุขอาษา กรรมการตรวจรายงานฯ

(นายทรงยศ มุขอาษา)

ส.อบต หมู่ ๓

(ลงชื่อ) รุ่งเรือง ธนปราชญ์เปรื่อง ผู้จดบันทึกรายงานการประชุมฯ

(นายรุ่งเรือง ธนปราชญ์เปรื่อง)

เลขานุการสภา อบต.โนนเมือง

(ลงชื่อ) ประธานยศ ประสมพืช ผู้ตรวจรายงานการประชุมฯ

(นายประธานยศ ประสมพืช)

ประธาน สภา อบต.โนนเมือง